ལན།འདི་ནི་གཞུང་གྲུབ་མཐའ་རང་རང་འཆད་སྐབས་བྲོ་པ་སྐྱེ་ཕྱིར་གཞན་ལས་འཕགས་ཚུལ་མང་དུ་གསུངས་པ་དང་གཅིག་པར་མངོན།མ་རྒྱུད་ཕྱི་ནང་གསང་གསུམ་དང་གསེར་མཁར་མཆོག་ལྔ་སུ་ཡིན་ན།གཞུང་རང་ཉིད་དེ་ཐེག་པ་གཞན་ལས་འཕགས་ཚུལ་བཤད་པ་འདི་ལུགས་སྲོལ་ཞིག་ཏུ་གྱུར།དཔེར་ན་ཀུན་གསལ་བྱམས་མས་མ་རྒྱུད་ཕྱི་ནང་གསང་གསུམ་ནས་མཐའ་གང་ལ་མ་ལྷུང་བ་དེ་བྱམས་མ་ཡིན་ཚུལ་གླེང་བ་བཞིན།ཐུགས་ཀྱི་ཡང་གབ་ཉི་མའི་རྒྱུད་ནས་ཀྱང་སྔགས་ཡེ་གཤེན་པ་ནས་ཕུལ་དུ་བྱུང་བ་དེ་ཁོ་ཉིད་ཡིན་ཚུལ་གླེང་བ་ཞིག་ཡིན་འདུགདོན་ཐོག་ཐུགས་ཀྱི་ཡང་གབ་ཉི་མའི་རྒྱུད་འདི་རྫོགས་རིམ་སྟོན་པའི་གཞུང་ཞིག་ཡིན་རུང་།རྫོགས་རིམ་གྱི་རྣམ་བཞག་སྟོན་པའི་ཐབས་མ་ཟབ་ཚུལ་མ་རྒྱུད་སངས་རྒྱས་རྒྱུད་གསུམ་དེ་མཆོག་བཞི་ལས་འཕགས་ཚུལ་བསྟན་སྐབས་ཞིབ་ཕྲར་བཀག་ཟིན་པ་ལྟར་ཡིན།